**NOTĂ DE FUNDAMENTARE**

**la proiectul Hotărârii de Guvern cu privire la alocarea mijloacelor financiare**

(*pentru restituirea valorii bunurilor prin achitarea de compensații*

*persoanelor supuse represiunilor politice)*

|  |
| --- |
| 1. **Denumirea și numele autorului și, după caz, a participanților la elaborarea proiectului** |
| Proiectul hotărârii Guvernului cu privire la alocarea mijloacelor financiare (*pentru restituirea valorii bunurilor prin achitarea de compensații persoanelor supuse represiunilor politice)*, (în continuare – proiect) este elaborat de Ministerul Finanțelor. |
| 1. **Condițiile ce au impus elaborarea proiectului de act normativ** |
| 2.1. Temeiul legal sau, după caz, sursa proiectului actului normativ |
| Proiectul prenotat este elaborat în temeiul articolului 12 din Legea nr.1225/1992 privind reabilitarea victimelor represiunilor politice (republicată în Monitorul Oficial al Republicii Moldova, 2010, nr.241-246, art.746), cu modificările ulterioare. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Potrivit articolului 12 din Legea nr.1225-XII din 8 decembrie 1992 privind reabilitarea victimelor represiunilor politice, cetățenilor Republicii Moldova supuși represiunilor politice și ulterior reabilitați li se restituie, la cererea lor sau a moștenitorilor lor, bunurile confiscate, naționalizate sau scoase în orice alt mod din posesia lor, iar în cazul în care nu pot fi restituite, valoarea acestora se recuperează prin achitarea de compensații, în baza cererii depuse de persoanele reabilitate sau de moștenitorii acestora.  Restituirea bunurilor, recuperarea valorii bunurilor ce nu pot fi restituite se efectuează în baza cererii, din contul bugetului de stat, prin transferuri către bugetele unităților administrativ-teritoriale de nivelul al doilea.  Dacă valoarea bunurilor nu depășește 200 mii lei, plata compensației poate fi eșalonată pe o perioadă de până la 3 ani. Compensația se plătește persoanelor supuse represiunilor politice în rate anuale proporționale, pe parcursul a 3 ani, a câte 33,3 la sută anual.  Dacă valoarea bunurilor depășește sumă de 200 mii lei, plata compensației poate fi eșalonată pe o perioadă de până la 5 ani. Compensația se plătește persoanelor supuse represiunilor politice în rate anuale proporționale, pe parcursul a 5 ani, a câte 20 la sută anual.  Achitarea compensației persoanelor supuse represiunilor politice și ulterior reabilitate care au atins vârsta de 75 ani se efectuează printr-o plată unică. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Proiectul prevede alocarea mijloacelor financiare, de la bugetul de stat în sumă de 2446200,0 lei, pentru achitarea compensației victimelor reabilitate ale represiunilor politice pentru valoarea averii confiscate, naționalizate sau scoase în orice mod din posesie, în baza deciziilor comisiei speciale raionale/municipale, după cum urmează:  - Consiliului municipal Bălți - 410.975,0 lei pentru 1 beneficiar (tranșele I și II);  - Consiliul raional Călărași -17378,0 lei pentru 1 beneficiar (tranșa I);  - Consiliul municipal Chișinău -440.020,0 lei pentru 1 beneficiar(tranșele II și III);  - Consiliul raional Dondușeni -978.748,0 lei pentru 1 beneficiar (tranșa III);  - Consiliul raional Dubăsari -361.135,0 lei pentru 1 beneficiar (tranșa III);  - Consiliul raional Ocnița -167.956,0 lei pentru 1 beneficiar tranșă unică;  - Consiliul raional Sângerei -58.560,0 lei pentru 1 beneficiar (tranșa V);  - Consiliul raional Râșcani -11438,0 lei pentru 1 beneficiar (tranșa I). |
| 3.2. Opțiunile alternative analizate și motivele pentru care acestea nu au fost luate în considerare |
| În procesul elaborării proiectului de act normativ nu au fost identificate alte alternative. Totodată, menționăm că, în procesul elaborării proiectului dat, Deciziile comisiilor speciale noi au fost inspectate suplimentar de către Inspectoratul Control Financiar de Stat, privind modul de adoptare a acestora. |
| **4. Analiza impactului de reglementare** |
| 4.1. Impactul asupra sectorului public |
| Nu este aplicabil |
| 4.2. Impactul financiar și argumentarea costurilor estimative |
| Costul de implementare a prezentului proiect constituie suma de 2.446.200,0 lei pentru achitarea compensației pentru valoarea averii confiscate, naționalizate sau scoase în orice mod din posesia victimelor reabilitate ale represiunilor politice. În bugetul de stat pentru anul 2025 în acest scop sânt aprobate mijloace financiare în volum de 4.900.000,0 lei. |
| 4.3. Impactul asupra sectorului privat |
| Proiectul actului normativ nu are impact asupra sectorului privat. |
| 4.4. Impactul social |
| 4.4.1. Impactul asupra datelor cu caracter personal |
| Impactul asupra datelor cu caracter personal în contextul implementării prevederilor actului normativ este minim. Totuși anumite acțiuni vor implica colectarea de date sensibile despre beneficiarii de compensații. Toate datele vor fi gestionate în conformitate cu reglementările privind protecția datelor cu caracter personal pentru a asigura confidențialitatea și securitatea persoanelor. |
| 4.4.2. Impactul asupra echității și egalității de gen |
| Proiectul nu conține prevederi care ar avea impact asupra echității și egalității de gen. Beneficiari ai proiectului sunt toate persoanele eligibile conform Legii nr.1225/1992 privind reabilitarea victimelor represiunilor politice, fără a implica careva criterii de discriminare. |
| 4.5. Impactul asupra mediului |
| Nu este aplicabil |
| 4.6. Alte impacturi și informații relevante |
| Nu au fost identificate. |
| **5. Compatibilitatea proiectului actului normativ cu legislația UE**  5.1.Măsuri normative necesare pentru transpunerea actelor juridice ale UE în legislația națională.  5.2. Măsuri normative care urmăresc crearea cadrului juridic intern necesar pentru implementarea legislației Uniunii Europene. |
| Prezentul proiect de hotărâre nu are ca scop armonizarea legislației naționale cu legislația Uniunii Europene. |
| **6. Avizarea și consultarea publică a proiectului actului normativ** |
| În scopul respectării prevederilor Legii nr. 239/2008 privind transparența în procesul decizional, anunțul privind intenția de elaborare a proiectului Hotărârii Guvernului este plasat pe pagina web oficială a Ministerului Finanțelor www.mf.gov.md, la compartimentul Transparența decizională, precum și pe platforma www.particip.gov.md. și poate fi accesat la linkul: https://particip.gov.md/ro/document/stages/proiectul-hg-cu-privire-la-alocarea-mijloacelor-financiare/13407 |
| **7. Constatările expertizelor** |
| Proiectul va fi supus expertizei anticorupție și juridice în conformitate cu procedura stabilită în Legea nr. 100/ 2017 cu privire la actele normative. |
| **8. Modul de încorporare a actului în cadrul normativ existent** |
| Proiectul se încadrează în cadrul normativ în vigoare și nu necesită modificarea altor legi sau elaborarea unor acte legislative noi. |
| **9. Măsurile necesare pentru implementarea prevederilor proiectului actului normativ** |
| Implementarea prevederilor proiectului va fi asigurată de către Consiliul municipal Bălți, Consiliul raional Călărași, Consiliul municipal Chișinău, Consiliul raional Dondușeni, Consiliul raional Dubăsari, Consiliul raional Ocnița, Consiliul raional Sângerei și Consiliul raional Râșcani. |

**Ministrul finanțelor Victoria BELOUS**